ప్రపంచంలోని వివిధ ప్రాంతాలలో ప్రధానమైన ఆహారాలను వాతావరణం, స్థానిక భూభాగం, వ్యవసాయ పరిమితులు, అభిరుచులు, పర్యావరణ వ్యవస్థలు ప్రభావితం చేస్తున్నాయి. ఉదాహరణకు సగటు ఆఫ్రికన్ ఆహారంలో ప్రధాన శక్తివనరులుగా తృణధాన్యాలు (46%), మూలాలు, దుంపలు (20%), జంతు ఉత్పత్తులు (7%) ఉన్నాయి. పశ్చిమ ఐరోపా సగటు ఆహారంలో జంతు ఉత్పత్తులు (33%), తృణధాన్యాలు (26%), మూలాలు, దుంపలు (4%) ప్రాధాన్యత వహిస్తున్నాయి.

తృణధాన్యాలు (బియ్యం, గోధుమ, మొక్కజొన్న (మొక్కజొన్న), చిరుధాన్యాలు జొన్న) ), మూలాలు, దుంపలు (బంగాళాదుంపలు, కాసావా, యమ్స్, టారో), మాంసం, పాలు, గుడ్లు, జున్ను, చేప వంటి జంతు ఉత్పత్తులు. ప్రాంతీయ ప్రధానాహారాలలో రై, సోయాబీన్స్, బార్లీ, ఓట్సు, టెఫ్ మొక్కలు ఉన్నాయి.

కేవలం 15 మొక్కల పంటలు ప్రపంచంలోని 90% మందికి ఆహార శక్తిని (మాంసంతో సహా) అందిస్తాయి. బియ్యం, మొక్కజొన్న, గోధుమలను మూడింట రెండువంతుల మంది ఆహాంగా వినియోగిస్తున్నారు. ఈ మూడు ప్రపంచ జనాభాలో 80% మందికి ప్రధానమైనాహారాలుగా ఉన్నాయి. బియ్యం మానవాళిలో సగం మందికి ప్రధానాహారంగా ఉంది.

అదే సమయంలో అభివృద్ధి చెందుతున్న దేశాలలో ఒక బిలియను మందికంటే అధికమైన ప్రజలకు మూలాలు, దుంపలు ముఖ్యమైన ఆహారంగా ఉన్నాయి. ఉప-సహారా ఆఫ్రికాలో జనాభా తినే ఆహారంలో సుమారు 40% వాటా ఉంది. మూలాలు, దుంపలలో కార్బోహైడ్రేట్లు, కాల్షియం, విటమిన్ సి అధికంగా ఉంటాయి. కాని ప్రోటీన్ తక్కువగా ఉంటుంది. ఉదాహరణకు, కాసావా రూట్ అభివృద్ధి చెందుతున్న దేశాలలో ఒక ప్రధాన ఆహార ప్రధానాహారంగా ఉంది. ఇది సుమారు 500 మిలియన్ల ప్రజలకు ప్రాథమిక ఆహార వనరుగా ఉంది.

ఆర్థికాభివృద్ధి, స్వేచ్ఛా వాణిజ్యంతో చాలా దేశాలు తక్కువ పోషక-సాంద్రత కలిగిన ప్రధాన ఆహారాల నుండి అధిక-పోషక-సాంద్రత కలిగిన ప్రధానాహారాలకు అలాగే అధిక మాంసం వినియోగానికి మారాయి. ఈ ధోరణి ఉన్నప్పటికీ పోషకాహారంలో సాంప్రదాయ ప్రధాన పంటల ప్రాముఖ్యత అధికరిస్తున్నట్లు గుర్తిస్తున్నారు.మంచి పోషకాహారం, వ్యాధి నిరోధకత, అధిక దిగుబడి అందించే మెరుగైన మొక్కల జాతులను గుర్తించి అభివృద్ధి చేయడానికి వ్యవసాయం నిరంతరం ప్రయత్నిస్తుంది.

మొదట అండీస్ నుండి వచ్చిన క్వినోవా (శతాబ్దాల క్రితంనాటి సూడోసెరియల్ ధాన్యం) వంటి చిరుధాన్యాలు కూడా ప్రధానాహారంగా ఉన్నాయి.ఓకా దుంపలు, ఉలుకు దుంపలు, ధాన్యం అమరాంతు చారిత్రక ఆండియన్ ప్రధానాహారాలు అని చెప్పుకునే ఇతర ఆహారాలు. ఎండిన మాంసం, కొవ్వుతో తయారైన పెమ్మికాన్ ఉత్తర అమెరికాలోని స్థానిక ఇండీసు ప్రజలకు ప్రధానాహారంగా ఉంది.ఒకప్పుడు ప్రాచుర్యం పొందిన ఈ ధాన్యాలు పునఃపరిశీలించబడ్డాయి. వీటిలో కొన్ని తిరిగి మార్కెట్లో ప్రవేశపెట్టబడ్డాయి.2010 లో బియ్యం, గోధుమ, మొక్కజొన్న వంటి ఇతర ప్రధానాహారలతో పోలిస్తే క్వినోవా వంటి "ప్రత్యేక ధాన్యాలు" ప్రపంచ వినియోగం చాలా తక్కువగా ఉంది.
గణాంకాలు
10 ప్రధానాహారాలను పోల్చడం
తయారీ
ఉత్పత్తి